pythainlp/thaigov-v2-corpus-22032023 huggingface dataset:
วันพฤหัสบดีที่ 18 มีนาคม 2564
ผู้ประกันตนที่ถูกเลิกจ้าง 15,224 คน เฮ! ได้รับเงินว่างงานแล้ว 809 กว่าล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เผย ผู้ประกันตน ขอบคุณรัฐบาลและกระทรวงแรงงาน ที่เร่งรัดให้ สปส.พิจารณาจ่ายประโยชน์ทดแทนกรณีว่างงาน กรณีถูกเลิกจ้างให้ได้สิทธิโดยเร็ว จำนวน 15,224 คน เป็นเงินจำนวน 809,916,800บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณี ลูกจ้างซึ่งเป็นผู้ประกันตนถูกนายจ้างแจ้งการออกจากงานด้วยสาเหตุต่าง ๆ นั้น และได้ยื่นขอรับประโยชน์ทดแทนกรณีว่างงาน ณ สำนักงานประกันสังคมทั่วประเทศ ซึ่งจะต้องมีสิทธิได้รับเงินกรณีว่างงานทั้งสิ้นจำนวน 200 วัน ในอัตราร้อยละ 70 ของค่าจ้างตามกฎหมาย ซึ่งรัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานที่อยู่ในระบบประกันสังคม ที่ได้รับผลกระทบจากสภาวะเศรษฐกิจในปัจจุบัน จึงได้สั่งการให้กระทรวงแรงงานทำงานเชิงรุก ผมในฐานะรัฐมนตรีว่าการกระทรวงแรงงาน ได้มอบนโยบายให้สำนักงานประกันสังคม หารือต่อสำนักงานคณะกรรมการกฤษฎีกา กรณีนายจ้างแจ้งสาเหตุการออกจากงานของผู้ประกันตนว่ามีความผิดทำให้ผู้ประกันตนไม่ได้รับค่าชดเชยการออกจากงาน และประโยชน์ทดแทนกรณีว่างงาน โดยขั้นตอนการขอรับประโยชน์ทดแทนกรณีว่างงาน ผู้ประตนต้องร้องทุกข์ต่อเจ้าพนักงานตรวจแรงงาน หรือนำคดีสู่ศาลแรงงาน ทำให้ผู้ประกันตนที่ถูกออกจากงานดังกล่าว ได้รับความเดือดร้อนขณะว่างงาน
นายสุชาติกล่าวต่อว่า จากรายงานของสำนักงานประกันสังคม ซึ่งได้เร่งดำเนินการแก้ไขประกาศสำนักงานประกันสังคม เรื่องหลักเกณฑ์การพิจารณาประโยชน์ทดแทนกรณีว่างงาน พ.ศ. 2564 (ฉบับที่ 3) และมีผลใช้บังคับตั้งแต่วันที่ 20 มกราคม 2564 ทำให้ขั้นตอนการจ่ายเงินกรณีว่างงานให้ผู้ประกันตนอย่างรวดเร็วโดยไม่ต้องรอคำพิพากษาของศาลแรงงาน เพื่อเยียวยาความเดือดร้อนของผู้ประกันตนที่ขาดรายได้จากการว่างงาน โดยได้ออกหนังสือกำชับให้สำนักงานประกันสังคมทั่วประเทศ ดำเนินการพิจารณาวินิจฉัยเงินกรณีว่างงานกรณีดังกล่าว โดยเร่งด่วนและครบถ้วน ซึ่งขณะนี้ได้ดำเนินการจ่ายเงินให้กับผู้ประกันตนที่ถูกเลิกจ้างแล้วจำนวน 15,224 คน เป็นเงินจำนวน 809,916,800บาท โดยสำนักงานประกันสังคมจังหวัด/พื้นที่ที่มีผู้ประกันตนได้รับเงินกรณีว่างงานมากที่สุด 5 อันดับแรก ได้แก่ อันดับ 1 คือ จังหวัดนครราชสีมา รองลงมาคือ จังหวัดปทุมธานี สำนักงานประกันสังคมกรุงเทพมหานคร เขตพื้นที่ 10 สำนักงานประกันสังคมกรุงเทพมหานคร เขตพื้นที่ 7 และจังหวัดสมุทรสาคร ตามลำดับ
ทั้งนี้ นายอธิทัต เตวิภูษณะวงศ์ หนึ่งในลูกจ้างของบริษัทแห่งหนึ่งที่ได้รับเงินกรณีว่างงานดังกล่าว เปิดเผยว่า “ได้รับประโยชน์ทดแทนกรณีว่างงาน จำนวน 60 วันแล้ว ซึ่งเจ้าหน้าที่แจ้งว่าจะได้รับเงินกรณีว่างงานทั้งสิ้น จำนวน 200 วัน ในอัตราร้อยละ 70 ของค่าจ้างตามกฎหมาย และต้องขอขอบคุณ รัฐบาล และนายสุชาติ ชมกลิ่น รัฐมนตรีว่าการกระทรวงแรงงาน และสำนักงานประกันสังคมเป็นอย่างสูงที่ทำให้ตนได้รับเงินกรณีว่างงาน เพราะเงินที่ได้รับ ได้นำมาใช้จ่ายในชีวิตประจำวันบรรเทาความเดือดร้อนของครอบครัวในขณะที่อยู่ระหว่างการหางานทำ”
วันจันทร์ที่ 1 มีนาคม 2564
รมว.ทส. ประชุมผู้บริหารระดับสูงในสังกัด ย้ำ! การดำเนินงานยึดผลประโยชน์ของประชาชน เป็นที่ตั้ง
รมว.ทส. ประชุมผู้บริหารระดับสูงในสังกัด ย้ำ! การดำเนินงานยึดผลประโยชน์ของประชาชน เป็นที่ตั้ง
วันนี้ ( 1 มีนาคม 2564) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม(รมว.ทส.) เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2564 โดยมี นายนพดล พลเสน ผู้ช่วยรัฐมนตรีฯ พร้อมด้วย นายยุทธพล อังกินันทน์ ที่ปรึกษาฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงในสังกัดกระทรวงฯ เข้าร่วมประชุม ณ ห้องอารีย์สัมพันธ์ อาคารกรมส่งเสริมคุณภาพสิ่งแวดล้อม
รมว.ทส. ได้เน้นย้ำ ให้ทุกหน่วยงานในสังกัด สร้างการมีส่วนร่วมในการปฏิบัติงาน สร้างความโปร่งใส และธรรมาภิบาลภายในหน่วยงาน โดยในการดำเนินงานแก้ไขปัญหาให้กับพี่น้องประชาชนขอให้ใช้ความจริงใจในการแก้ไขปัญหา ชี้แจงทำความเข้าใจ มีมนุษยสัมพันธ์ที่ดี ยึดผลประโยชน์ของประชาชนเป็นที่ตั้ง ปฏิบัติหน้าที่ภายใต้กฎ ระเบียบ อย่างเต็มกำลังความสามารถ และเมื่อเกิดปัญหาขอให้เร่งเข้าไปแก้ปัญหาให้แก่พี่น้องประชาชน มีการวิเคราะห์ปัญหา มีข้อมูลที่ถูกต้องสามารถตรวจสอบพิสูจน์ได้ เพื่อสร้างความเชื่อมั่นในการทำงานของกระทรวงฯ ให้เกิดขึ้นแก่ประชาชน อีกทั้ง ในการดำเนินงานขอให้แต่ละหน่วยงานทำงานร่วมกันเป็นน้ำหนึ่งใจเดียว เนื่องจากหลายภารกิจมีความเชื่อมโยงที่ต้องทำงานร่วมกัน ทั้งในเรื่องของการแก้ปัญหาการกัดเซาะชายฝั่ง โครงการ คทช. อุทยานมรดกโลก เป็นต้น
อีกทั้ง ในด้านงบประมาณขอให้เร่งรัดการดำเนินงานให้เป็นไปตามแผนงานและมาตรการเร่งรัดการใช้งบประมาณ และด้านกฎหมาย เกี่ยวกับกฎหมายระดับรองตาม พ.ร.บ.ต่างๆ ขอให้แต่ละหน่วยงานเร่งรัดดำเนินการ สำหรับเรื่องการแต่งตั้ง โยกย้ายเจ้าหน้าที่ของหน่วยงานในทุก ๆ ระดับให้ดำเนินการด้วยความโปร่งใส เป็นธรรม ทั้งในเรื่องความรู้ ความสามารถ ศักยภาพในการทำงาน มีความรับผิดชอบ และมีความเหมาะสม นอกจากนี้ รมว. ทส. ยังได้กล่าวเน้นย้ำ เรื่องการขออนุญาตเข้าทำประโยชน์หรืออยู่อาศัยในเขตพื้นที่ป่าที่อยู่ในความรับผิดชอบของกระทรวงฯ ให้หน่วยงานที่รับผิดชอบรายงานสถานการณ์การขออนุญาตใช้พื้นที่ให้กับปลัดกระทรวงฯ ทราบ ภายใน 15 วัน อีกด้วย
วันพุธที่ 24 มีนาคม 2564
ถ้อยแถลงนายกรัฐมนตรี พิธีเปิดงานสัมมนา 2021 OECD Global Anti-Corruption & Integrity Forum
ถ้อยแถลงนายกรัฐมนตรี
พิธีเปิดงานสัมมนา 2021 OECD Global Anti-Corruption & Integrity Forum
ถ้อยแถลงนายกรัฐมนตรี
พิธีเปิดงานสัมมนา2021 OECD Global Anti-Corruption & Integrity Forum
วันอังคารที่ 23มีนาคม 2564
………………………………………………………..
ท่านเลขาธิการOECD อังเคลกูเรีย
ท่านผู้มีเกียรติทุกท่าน
ผมรู้สึกยินดีเป็นอย่างยิ่งที่ได้มีส่วนร่วมในงานสัมมนา 2021 OECD Global Anti-Corruption & Integrity Forum
วิกฤตโควิด -19 พิสูจน์ให้พวกเราเห็นแล้วว่า ภาครัฐเพียงลำพังไม่สามารถรับมือกับวิกฤตได้อย่างมีประสิทธิภาพ ต้องสานพลังจากทุกภาคส่วนร่วมกันแก้ไขปัญหา ซึ่งที่ผ่านมาประเทศไทยได้ระดมความร่วมมือจากทุกภาคส่วน โดยจัดตั้งศูนย์บริหารสถานการณ์การแพร่ระบาดของโรคติดเชื้อโควิด-19 (ศบค.) โดยมีผู้แทนจากหน่วยงานภาครัฐจำนวน ๑๖ หน่วยงาน ภาคเอกชน และภาควิชาการ มาร่วมกันกำหนดนโยบายและมาตรการเร่งด่วนในการบริหารสถานการณ์ดังกล่าว ภายใต้การบูรณาการข้อมูลเพื่อการตัดสินใจอย่างรอบด้าน ทำให้สามารถตอบสนองต่อวิกฤตได้อย่างรวดเร็ว และให้ความช่วยเหลือประชาชนได้ทุกกลุ่มอย่างทั่วถึงและเป็นธรรม ส่งผลให้ไทยได้รับการยอมรับและยกย่องจากนานาประเทศถึงความมีประสิทธิภาพในการรับมือกับสถานการณ์โควิด-19 จากความสำเร็จดังกล่าว
ผมขอย้ำว่า ที่ผ่านมารัฐบาลไทยตระหนักถึงความสำคัญของปัญหาทุจริตคอร์รัปชันและการเสริมสร้างความซื่อตรง จึงได้มีความร่วมมือกับ OECD ซึ่งประเทศไทยเป็นประเทศแรกของภูมิภาคเอเชียแปซิฟิกที่ได้ประเมินตนเองตามกรอบของ OECD ครบทุกมิติ และได้นำข้อเสนอแนะของ OECD มาเป็นมาตรการในแผนการปฏิรูปประเทศด้านการป้องกันและปราบปรามการทุจริตและประพฤติมิชอบ
นอกจากนี้ ยังได้นำข้อเสนอแนะมาขับเคลื่อนให้เกิดความเข้มแข็งยิ่งขึ้น โดยการปรับปรุงการประเมินคุณธรรมและความโปร่งใสในการดำเนินงานของหน่วยงานภาครัฐ ยึดหลัก Good Governance ในการบริหารราชการ มุ่งเน้นความโปร่งใส ปฏิบัติหน้าที่บนความถูกต้อง ลดการใช้ดุลยพินิจ ส่งเสริมการเป็นรัฐบาลเปิด (Open Government) และเชื่อมโยงกันด้วยข้อมูลผ่านเทคโนโลยีดิจิทัล รวมถึงเปิดโอกาสให้ประชาชนเข้ามามีส่วนร่วมในการสอดส่อง ให้ข้อมูล หรือแจ้งเบาะแส ไม่ให้เกิดการเรียกรับผลประโยชน์หรือการทุจริต
ในระยะต่อไป OECD และรัฐบาลไทยจะมีการเปิดตัวรายงานการเสริมสร้างความซื่อตรงในการบริหารงานภาครัฐ ระยะที่ ๒ ในเดือนเมษายนนี้ โดยหวังเป็นอย่างยิ่งว่า ประเทศไทยจะสามารถเป็นต้นแบบให้แก่ประเทศอื่น ๆ ในภูมิภาค รวมไปถึงประเทศสมาชิก OECD
สุดท้ายนี้ ผมในฐานะตัวแทนของคนไทยทุกคน ต้องขอขอบคุณ OECD ภายใต้ความร่วมมือ OECD-Thailand Country Programme และในฐานะผู้นำรัฐบาลไทย ซึ่งผมเชื่อมั่นเป็นอย่างยิ่งว่า ความร่วมมือร่วมใจระหว่างกันของทุกประเทศ ทุกภาคส่วนจะสามารถแก้ไขปัญหาต่าง ๆ ที่เกิดขึ้น และจะเป็นพลังสำคัญที่ก่อให้เกิดผลสำเร็จร่วมกันอย่างเป็นรูปธรรมต่อไป
ขอบคุณครับ
..................................................................
วันพฤหัสบดีที่ 11 มีนาคม 2564
เคาะ! งบกลาง 1.3 พันล้าน ฟื้นฟูโครงสร้างพื้นฐาน 5 จังหวัดภาคใต้จากเหตุน้ำท่วม
...
จากเหตุอุทกภัยครั้งใหญ่เมื่อช่วงเดือน พ.ย. – ธ.ค. 63 ในพื้นที่ภาคใต้ โดยเฉพาะ 5 จังหวัด ได้แก่ จ.ตรัง นครศรีธรรมราช นราธิวาส พัทลุง และสุราษฎร์ธานี ส่งผลให้ถนนหนทางได้รับความเสียหาย ประชาชนได้รับความเดือดร้อนในการเดินทาง และส่งผลกระทบต่อการคมนาคมขนส่งและโลจิสติกส์
.
รัฐบาลจึงได้อนุมัติงบประมาณ วงเงิน 1,372.41 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากเหตุอุทกภัยใน 5 จังหวัดข้างต้น ทั้งงานบูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ เช่น งานก่อสร้างและซ่อมสะพาน งานแก้ไขและป้องกันดินสไลด์ งานฟื้นฟูและเพิ่มประสิทธิภาพระบบระบายน้ำ งานซ่อมแซมถนนและคอสะพานขาด เป็นต้น
.
เพื่อให้โครงสร้างพื้นฐานต่าง ๆ ที่ได้รับความเสียหาย กลับคืนสู่สภาพเดิมโดยเร็ว โดยคำนึงถึงคุณภาพและมาตรฐานความปลอดภัยเป็นสำคัญ ให้ประชาชนในพื้นที่สามารถใช้เส้นทางสำหรับการสัญจรและดำเนินชีวิตประจำวันได้อย่างปกติ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกำลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยำกุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
วันศุกร์ที่ 5 มีนาคม 2564
อีโอซี บรรจุ ‘มวยไทย’ เข้ายูโรเปียนเกมส์ 2023
วันศุกร์ที่ 5 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี แสดงความยินดีที่คณะกรรมการโอลิมปิกยุโรป หรือ อีโอซี ได้บรรจุมวยไทย เข้าเป็นหนึ่งในชนิดกีฬาของมหกรรมกีฬา “ยูโรเปียนเกมส์ 2023” ที่จัดขึ้นที่เมืองคราคอฟ ประเทศโปแลนด์ โดยมี 50 ชาติในยุโรปเข้าร่วมแข่งขัน นับเป็นครั้งแรกที่มวยไทยถูกบรรจุเข้าไปในมหกรรมนี้ เนื่องจากมวยไทยเป็นกีฬาที่เติบโตเร็วมากในด้านศิลปะการป้องกันตัว มีกลุ่มนักกีฬาและผู้ชมที่เพิ่มขึ้นทุกปี ขณะเดียวกันได้มอบหมายให้กระทรวงการท่องเที่ยวกีฬา บูรณาการร่วมกับหน่วยงานที่เกี่ยวข้องส่งเสริมศักยภาพการกีฬาของประเทศไทยให้เป็นที่ประจักษ์ พร้อมผลักดันให้มวยไทยได้รับการบรรจุในการแข่งขันกีฬาโอลิมปิก เกมส์ ในอนาคตด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 5 มีนาคม 2564
‘รมช.ประภัตร’ ดันด่านพรมแดนพุน้ำร้อนเป็นศูนย์กลางนำเข้า-ส่งออกสินค้าของประเทศ
‘รมช.ประภัตร’ ดันด่านพรมแดนพุน้ำร้อนเป็นศูนย์กลางนำเข้า-ส่งออกสินค้าของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ รับฟังบรรยายสรุปการดำเนินงานของจุดผ่านแดนถาวรพุน้ำร้อน และด่านกักกันสัตว์ พร้อมติดตามความคืบหน้าโครงการนิคมอุตสาหกรรม พุน้ำร้อน ณ สำนักงานศุลกากรบ้านพุน้ำร้อน ต.บ้านเก่า อ.เมือง จ.กาญจนบุรี โดยมี ร้อยโท ทศพล ไชยโกมินทร์ รองผู้ว่าราชการจังหวัดกาญจนบุรี ให้การต้อนรับ พร้อมด้วย ที่ปรึกษาและคณะทำงาน รมช.เกษตรฯ นายอาชว์ชัยชาญ เลี้ยงประยูร อธิบดีกรมการข้าว นายสุรเดช สมิเปรม รองอธิบดีกรมปศุสัตว์ นายครรชิต สุขเสถียร รองเลขาธิการ มกอช. ดร.มณเฑียร อินทร์น้อย ผู้อำนวยการองค์การสะพานปลา ตลอดจนผู้บริหาร และเจ้าหน้าที่หน่วยงานที่เกี่ยวข้อง เข้าร่วม จากนั้น รมช.เกษตรฯ นำคณะลงพื้นที่เพื่อตรวจเยี่ยมจุดผ่านแดนถาวรพุน้ำร้อน ต.บ้านเก่า อ.เมือง จ.กาญจนบุรี ที่มีการนำเข้าสินค้าเกษตรที่สำคัญจากเมียนมาร์ อาทิ ปลาหมึก และหอมแดง เป็นต้น
นายประภัตร กล่าวว่า คณะรัฐมนตรีมีมติ เมื่อวันที่ 20 พฤษภาคม 2555 เห็นชอบการเปิดจุดผ่านแดนถาวรบ้านพุน้ำร้อน เพื่อเสริมสร้างความสัมพันธ์อันดีระหว่างประเทศไทยกับสาธารณรัฐแห่งสหภาพเมียนมาร์ และเป็นการสนับสนุนพัฒนาเศรษฐกิจการค้าและการท่องเที่ยว เพื่อเป็นการรองรับเข้าสู่ประชาคมอาเซียน จึงประกาศเปิดจุดผ่านแดนถาวรบ้านพุน้ำร้อนราชอาณาจักรไทย ตรงข้ามบ้านทิกิ เมืองทวาย สาธารณรัฐแห่งสหภาพเมียนมาร์ขึ้น
สำหรับด่านศุลกากรพุน้ำร้อนเป็นด่านพรมแดนอยู่ในการดูแลของด่านศุลกากรสังขละบุรี รับผิดชอบดูแลด่านพรมแดนหลัก 2 แห่ง ได้แก่ ด่านพรมแดนพระเจดีย์สามองค์ และด่านพรมแดนพุน้ำร้อน โดยในปี 2563 มีสินค้าปศุสัตว์นำเข้า ได้แก่ โค 2,778 ตัว กระบือ 379 ตัว สินค้าส่งออก ได้แก่ สุกร 1,967 ตัว ไก่ 1,308,757 ตัว และชิ้นส่วนไก่ 373,500 ตัว สำหรับแนวโน้มการส่งออกชิ้นส่วนไก่และไก่มีชีวิตลดลง ส่งผลกระทบต่อผู้ประกอบการที่เลี้ยงไก่เนื้อใน จ.กาญจนบุรี ที่เลี้ยงเป็นอันดับ 3 ของประเทศ
“ด่านพุน้ำร้อนถือเป็นด่านที่สำคัญแห่งหนึ่ง มีการขนถ่ายสินค้าระหว่างประเทศได้เป็นได้ดี อย่างไรก็ตามพื้นที่ดังกล่าวเป็นพื้นที่เขตเศรษฐกิจพิเศษ 8,000 กว่าไร่ แบ่งเป็นพื้นที่อุตสาหกรรม 2,900 ไร่ ซึ่งจะต้องพัฒนาโครงสร้างพื้นฐานให้มีความพร้อมทั้งด้านสาธารณูปโภค เพื่อให้ผู้ค้าเข้ามาใช้ประโยชน์ในพื้นที่ได้สะดวกยิ่งขึ้น รวมทั้งให้ ส.ป.ก. สำรวจพื้นที่ที่ยังไม่ได้ทำประโยชน์เพื่อให้เกษตกรทำการเกษตรและเลี้ยงสัตว์ สร้างรายได้ภายใต้สินเชื่อธุรกิจชุมชนสร้างไทย (กู้ 1 ล้าน ดอกเบี้ย 100 บาทต่อปี) พร้อมทั้งให้กรมชลประทานสำรวจแหล่งน้ำในพื้นเพื่อรองรับการเกษตร เชื่อว่าหากสำเร็จจะเป็นศูนย์กลางการส่งออกและนำเข้า ของประเทศ เนื่องจากมีความได้เปรียบ เส้นทางสมบูรณ์ ติดกับกรุงเทพฯ ทั้งยังส่งผลให้เศรษฐกิจในประเทศดีขึ้นด้วย” นายประภัตร กล่าว
กลุ่มโฆษกและวิเคราะห์ข่าว
กองเกษตรสารนิเทศ
สำนักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
วันอังคารที่ 23 มีนาคม 2564
รมช.ธรรมนัส ลงพื้นที่ตรวจโครงการในพื้นที่ส.ป.ก. เพื่อช่วยเหลือผู้ประสบภัยจากคลื่นทะเลกัดเซาะชายฝั่ง
รมช.ธรรมนัส ลงพื้นที่ตรวจโครงการในพื้นที่ส.ป.ก.
เพื่อช่วยเหลือผู้ประสบภัยจากคลื่นทะเลกัดเซาะชายฝั่ง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการจังหวัดนราธิวาสในโครงการพิเศษด้านความมั่นคงเพื่อช่วยเหลือผู้ประสบภัยจากคลื่นทะเลกัดเซาะชายฝั่งณบ้านประชารัฐร่วมใจ2ตำบลโคกเคียนอำเภอเมืองนราธิวาสจังหวัดนราธิวาสว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมได้ดำเนินงานโครงการพิเศษด้านความมั่นคงเพื่อช่วยเหลือผู้ประสบภัยจากคลื่นทะเลกัดเซาะชายฝั่งนับตั้งแต่ปี2557โดยใช้เงินกองทุนการปฏิรูปที่ดินเพื่อเกษตรกรรมจัดซื้อที่ดินเพื่อจัดสรรให้กับประชาชนผู้ประสบภัยจากคลื่นทะเลกัดเซาะชายฝั่งจำนวน50รายให้มีที่อยู่อาศัยพร้อมโครงสร้างพื้นฐานต่างๆและการส่งเสริมพัฒนาอาชีพเนื่องด้วยผู้ประสบภัยมีการประกอบอาชีพทำประมงเพียงอย่างเดียวทำให้มีรายได้ไม่เพียงพอต่อการดำรงชีพแต่เมื่อได้เข้าร่วมโครงการเกษตรกรมีอาชีพเสริมเพิ่มขึ้นเช่นการทำน้ำบูดูการแปรรูปสัตว์น้ำการทำเกษตรผสมผสานทำให้มีรายได้โดยเฉลี่ยเพิ่มขึ้นทำให้มีชีวิตความเป็นอยู่ที่ดีขึ้นสามารถพึ่งพาตนเองได้อย่างยั่งยืนต่อไป
นอกจากนี้ภายในงานรมช.ธรรมนัสยังได้มอบถุงยังชีพเพื่อเป็นขวัญและกำลังใจให้แก่พี่น้องเกษตรกรจำนวน150ถุงซึ่งประกอบด้วยข้าวสารอาหารแห้งพร้อมรับฟังและแก้ไขปัญหาความเดือดร้อนของพี่น้องเกษตรกรในพื้นที่อีกด้วย
วันพุธที่ 10 มีนาคม 2564
กระทรวงยุติธรรมจัดการประชุมคู่ขนานระหว่างการประชุม UN Crime Congress สมัยที่ ๑๔ เน้นย้ำความสำคัญสาธารณสุขในเรือนจำในช่วงโควิด - ๑๙
กระทรวงยุติธรรมจัดการประชุมคู่ขนานระหว่างการประชุม UN Crime Congress สมัยที่ ๑๔ เน้นย้ำความสำคัญสาธารณสุขในเรือนจำในช่วงโควิด - ๑๙
ในวันพุธที่ ๑๐ มีนาคม ๒๕๖๔
กระทรวงยุติธรรมได้จัดการประชุมคู่ขนาน (Ancillary Meeting) ระหว่างการประชุม UN Crime Congress สมัยที่ ๑๔
ในหัวข้อ Health Care in Prison : Management during the COVID-19 Pandemic
ระหว่างเวลา ๐๙.๓๐ - ๑๑.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
โดยส่งสัญญาณภาพไปยัง website ของการประชุม UN Crime Congress เพื่อให้ผู้สนใจสามารถเข้ารับชมได้จากทั่วโลก
การประชุมคู่ขนานดังกล่าวได้รับเกียรติจากผู้ทรงคุณวุฒิ ได้แก่ นายอัสนีย์ สังขเนตร ผู้ตรวจราชการ กรมราชทัณฑ์ ที่ทำหน้าที่เป็นผู้ดำเนินรายงาน (Moderator) ร่วมด้วยวิทยากร (Speaker) จำนวน ๔ ราย ได้แก่ Mr. Dai Tanaka (Prison Management and Covid-19 Project Coordinator, UNODC) นายวีระกิตติ์ หาญปริพรรณ์ รองอธิบดีกรมราชทัณฑ์ Ms. Jennifer Wheatley (Assistant Commissioner for Health, Canadian Department of Corrections) และ Ms. Karen Peters (Regional Drugs and Health Programme Officer, UNODC) โดยมีวัตถุประสงค์เพื่อเน้นย้ำความสำคัญของการจัดการด้านสาธารณสุขภายในเรือนจำ ในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ รวมถึงการนำมาตรฐานสากลมาปรับใช้ อาทิเช่น ข้อกำหนดแมนเดลา และข้อกำหนดกรุงเทพฯ เป็นต้น
วันเสาร์ที่ 13 มีนาคม 2564
ทอดผ้าป่าช่วยช้างไทย
กระทรวงเกษตรฯ จัดพิธีทอดผ้าป่าช่วยช้างไทย เนื่องในวันช้างไทย 13 มีนาคม เพื่อนำรายได้ช่วยเหลือช้างทั่วประเทศ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังพิธีทอดผ้าป่าช่วยช้างไทยเนื่องในวันช้างไทยโดยมีคุณหญิงแจ่มใสศิลปอาชาและนางสาวกัญจนาศิลปอาชาเป็นประธานณบ้านช.ช้างชรา(Elephants World)ต.วังดงอ.เมืองจ.กาญจนบุรีว่าเมื่อวันที่26พฤษภาคมพ.ศ. 2541คณะรัฐมนตรีได้มีมติเห็นชอบให้วันที่13มีนาคมของทุกปีเป็นวันช้างไทยเพื่อให้คนไทยหันมาสนใจช้างรักช้างหวงแหนช้างตลอดจนให้ความสำคัญต่อการให้ความช่วยเหลืออนุรักษ์ช้างมากขึ้น
สำหรับจังหวัดกาญจนบุรีมีปางช้างจำนวน13แห่งมีช้างที่อยู่ในความดูแลมากกว่า200เชือกแต่ด้วยสถานการณ์โควิด-19นักท่องเที่ยวลดน้อยลงทำให้ปางช้างเกิดผลกระทบเป็นอย่างมากเนื่องจากขาดแคลนรายได้ขาดแคลนอาหารสัตว์กระทรวงเกษตรและสหกรณ์โดยกรมปศุสัตว์จึงได้จัดงานทอดผ้าป่าช่วยช้างไทยขึ้นโดยเงินที่ได้รับในวันนี้จะนำไปช่วยเหลือช้างทั่วประเทศ
นอกจากนี้กรมปศุสัตว์ยังได้จัดเตรียมพืชอาหารช้างอาหารเสริมและเวชภัณฑ์เพื่อดูแลและเข้าช่วยเหลือช้างที่อยู่ในความดูแลทั้งหมดอีกทั้งยังปรับปรุงการเลี้ยงช้างให้ถูกต้องเหมาะสมเป็นไปตามหลักสวัสดิภาพสัตว์แก้ไขปัญหาการทารุณกรรมช้างตลอดจนมุ่งยกระดับมาตรฐานปางช้างไทยด้วย
ทั้งนี้บ้านช.ช้างชรา(Elephants World)ต.วังดงอ.เมืองจ.กาญจนบุรีมีเนื้อที่130ไร่เริ่มก่อตั้งเมื่อเดือนพฤษภาคม2551เนื่องจากได้เล็งเห็นสภาพปัญหาของช้างเลี้ยงที่เกิดขึ้นทั้งปัญหาช้างบาดเจ็บช้างชราที่ประสบปัญหาในการดูแลสุขภาพช้างเร่ร่อนซึ่งเป็นช้างด้อยโอกาสที่ไม่สามารถทำงานได้จึงได้ดำเนินการจัดทำเป็นสถานที่ท่องเที่ยวเชิงอนุรักษ์ที่เลี้ยงดูช้างชราเพื่อให้ช้างไทยมีชีวิตความเป็นอยู่ที่ดีขึ้นปัจจุบันบ้านช.ช้างชรามีช้างอยู่ในความดูแลทั้งหมด11เชือก
วันอังคารที่ 2 มีนาคม 2564
ผู้ช่วยรัฐมนตรีประจำกระทรวงยุติธรรม ชี้มหันตภัยแชร์ลูกโซ่ควบคุมได้ ขอให้ภาคประชาชนต้องช่วยกันสอดส่อง
นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม เป็นวิทยากรบรรยายให้ความรู้ในกิจกรรมส่งเสริมความรู้เกี่ยวกับแชร์ลูกโซ่
ในวันพฤหัสบดีที่ ๒๕ กุมภาพันธ์ ๒๕๖๔ เวลา ๑๑.๐๐ น. นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม เป็นวิทยากรบรรยายให้ความรู้ในกิจกรรมส่งเสริมความรู้เกี่ยวกับแชร์ลูกโซ่ ณ โรงแรมเบสเวสเทิร์น พลัส แวนด้า แกรนด์ ตำบลคลองเกลือ อำเภอปากเกร็ด จังหวัดนนทบุรี
ผู้ช่วยรัฐมนตรีประจำกระทรวงยุติธรรม กล่าวว่า กระทรวงยุติธรรมมีภารกิจหลักในการอำนวยความยุติธรรมให้กับประชาชน ซึ่งพลเอก ประยุทธ์ จันทร์โอชา นายกรัฐมนตรีได้เน้นย้ำนโยบายลดความเหลื่อมล้ำให้กับประชาชน สามารถเข้าถึงความยุติธรรมได้โดยไม่มีค่าใช้จ่าย หรือมีค่าใช้จ่ายน้อยที่สุด เพราะด้วยสถานะทางสังคมที่ด้อยกว่าทำให้คนยากจนเกิดความเสียเปรียบในทุกๆ มิติ แต่ปัจจุบันกระบวนการยุติธรรมของไทยมีการพัฒนา โดยเฉพาะอย่างยิ่งกองทุนยุติธรรมซึ่งเป็นฟันเฟืองสำคัญ ในการอำนวยความยุติธรรมให้กับประชาชนอย่างแท้จริง และช่วยให้คนจนสามารถเข้าสู่กระบวนการยุติธรรมได้อย่างเท่าเทียม ไม่ว่าจะเป็น ผู้ต้องหาซึ่งขาดแคลนทุนทรัพย์ในการประกันตัว หรือ เงินค่าใช้จ่ายในการเดินทาง รวมไปถึงการจัดทนายความ และการให้ความรู้ด้านกฎหมายแก่ประชาชน
กระทรวงยุติธรรมเปรียบเสมือนเครื่องจักรที่จำเป็นต้องอาศัยกลไกภาคประชาชนเป็นฟันเฟืองสำคัญในการอำนวยความยุติธรรมให้กับประชาชน โดยสิ่งที่กระผมจะถ่ายทอดให้กับทุกท่านฟังในที่นี้คือเรื่องของแชร์ลูกโซ่ ซึ่งพลเอก ประวิตร วงษ์สุวรรณ รองนายกรัฐมนตรี ได้ผลักดันให้มีการแก้ไขกฎหมาย และขับเคลื่อนร่างพระราชบัญญัติป้องกันและปราบปรามแชร์ลูกโซ่ เพื่อเป็นเครื่องมือสำคัญ ในการแก้ไขปัญหาแชร์ลูกโซ่ซึ่งเป็นวาระแห่งชาติ
นอกจากนี้ นายสมศักดิ์ เทพสุทิน รัฐมนตรีว่าการกระทรวงยุติธรรมได้มีนโยบายเชิงรุกในการป้องกันและปราบปรามปัญหาแชร์ลูกโซ่ภายใต้การดำเนินงานของศูนย์ยุติธรรมสร้างสุข และการบูรณาการการทำงานของหน่วยงานในสังกัดกระทรวงยุติธรรม โดยเร่งรัดติดตามดำเนินคดีกับผู้กระทำความผิดอย่างต่อเนื่อง และยึดอายัดทรัพย์สินผู้กระทำความผิดเพื่อนำกลับไปคืนให้กับเหยื่อที่ถูกหลอกลวง
แม้ว่าที่ผ่านมาประเทศไทยเคยได้รับบทเรียน จากมหันตภัยแชร์ลูกโซ่ มาแล้วหลายครั้ง อาทิ แชร์แม่ชม้อย ซึ่งมีผู้เสียหายกว่า ๒๐,๐๐๐ คน คิดเป็นมูลค่าความเสียหายกว่า ๔,๕๐๐ ล้านบาท แชร์แม่นกแก้ว แชร์ชาร์เตอร์ แชร์บิทเชอร์ แชร์ยูฟัน แชร์โชกุน แชร์ Forex -๓D ซึ่งจะมีกลวิธีในการหลอกลวง แตกต่างกันออกไป แต่สิ่งที่เหมือนกัน คือ การกล่าวอ้างว่าจะให้ผลตอบแทนสูงกว่าการฝากเงินในธนาคาร จึงเป็นสิ่งที่ดึงดูดให้ประชาชนตกเป็นเหยื่อจำนวนมาก จนต้องสูญเสียทรัพย์สินเงินทองจำนวนมหาศาล จึงถึงเวลาแล้วที่จะต้องกลับมาทบทวนรูปแบบการแจ้งเตือนประชาชนเพราะต้องยอมรับว่า ประชาชนให้ความสนใจในประเด็นพิษภัยของแชร์ลูกโซ่น้อยกว่าประเด็นการชักชวนมาลงทุนแล้วได้รับผลตอบแทนสูงในระยะเวลาอันรวดเร็ว
" ทุกคนมีโอกาสที่จะถูกหลอกลวงด้วยกันทั้งสิ้น แล้วจะป้องกันตนเองได้อย่างไร ซึ่งวิวัฒนาการของเทคโนโลยีสารสนเทศในทุกวันนี้ เปรียบเสมือนดาบสองคม ที่ทำให้แชร์ลูกโซ่แพร่ระบาด ได้อย่างรวดเร็ว ดังนั้น จึงเป็นหน้าที่ของประชาชนทุกคน ที่จะต้องช่วยกันสอดส่องดูแล ไม่ให้ใครมาทำธุรกิจหลอกลวงผู้อื่น และอย่าไปหลงเชื่อใครง่ายๆ หากเราช่วยกันก็สามารถควบคุม การแพร่ระบาดของแชร์ลูกโซ่ได้เช่นเดียวกับการควบคุมการแพร่ระบาดของ โรคติดเชื้อไวรัสโคโรน่า (COVID-19) ที่ประเทศไทยสำเร็จมาแล้ว"
วันอังคารที่ 2 มีนาคม 2564
อนุทิน เผย ครม.ให้งบจัดซื้อวัคซีนเพิ่ม 35 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข เผย วันนี้ ครม. อนุมัติงบ 6,387,285,900 บาท เพื่อจัดซื้อวัคซีนโควิด 19 จำนวน 35 ล้านโดส เพื่อให้เป็นไปตามแผนครอบคลุมประชากรในประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผย วันนี้ ครม. อนุมัติงบ 6,387,285,900 บาท เพื่อจัดซื้อวัคซีนโควิด 19 จำนวน 35 ล้านโดส เพื่อให้เป็นไปตามแผนครอบคลุมประชากรในประเทศ เตรียมเสนอการออกหนังสือรับรองการฉีดวัคซีนต่อที่ประชุม คกก.โรคติดต่อแห่งชาติวันจันทร์นี้ เพื่อแสดงความพร้อมและความปลอดภัยในการเปิดประเทศ
วันนี้ (2 มีนาคม 2564) ที่ สำนักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังรับมอบชุดอุปกรณ์ตรวจวัดอุณหภูมิตู้เก็บวัคซีนโควิด 19 จากกลุ่มบริษัท ปตท. ว่า ประเทศไทยได้สั่งจองซื้อวัคซีนโควิด 19 จำนวน 63 ล้านโดส ขณะนี้ได้เริ่มฉีดวัคซีนโควิด 19 ที่ได้รับมาในระยะแรก ตั้งแต่วันที่ 28 กุมภาพันธ์ ที่ผ่านมา วัคซีนในส่วนที่เหลือจะถูกจัดส่งมายังจังหวัดต่างๆอย่างต่อเนื่อง โดยภายในเดือนพฤษภาคม-มิถุนายน 2564 จะมีวัคซีนที่ผลิตในประเทศมาฉีดให้กับประชาชนอย่างกว้างขวางต่อไป อย่างไรก็ตาม เพื่อให้เกิดความครอบคลุมในการให้วัคซีนกับประชาชนในประเทศ คณะรัฐมนตรีได้อนุมัติงบประมาณ 6,387,285,900 บาท จัดซื้อวัคซีนจากบริษัทแอสตร้าเซนเนกา จำนวน 35 ล้านโดส
“ถือเป็นเครื่องยืนยันว่าวัคซีนจะถูกจัดส่งให้กับพี่น้องประชาชนคนไทย อย่างครอบคลุมทั่วถึงแน่นอน นอกจากจะครอบคลุมพี่น้องประชาชนคนไทยแล้ว จะครอบคลุมให้กับทุกคนที่อาศัยอยู่ในแผ่นดินนี้ให้มีความปลอดภัยทุกคนตามหลักขององค์การอนามัยโลกที่บอกว่า จะไม่มีใครปลอดภัยจนกว่าทุกคนปลอดภัย ถือเป็นหลักการที่กระทรวงสาธารณสุขดำเนินการให้ทุกท่าน โดยเฉพาะคนไทยให้มีความปลอดภัย” นายอนุทินกล่าว
สำหรับการเตรียมพร้อมรับการเปิดประเทศ ที่จะมีการเดินทางเข้าออกประเทศ กระทรวงสาธารณสุข ได้หารือการจัดเอกสารรับรองการได้รับการฉีดวัคซีน ออกโดยกรมควบคุมโรค กระทรวงสาธารณสุข เป็นเอกสารทางราชการ ที่แนบไปกับพาสปอร์ต เพื่อแสดงถึงความพร้อมของประเทศไทย ความปลอดภัยของประชาชนคนไทย ที่ได้รับหนังสือรับรองการฉีดวัคซีน ในเรื่องนี้จะเป็นไปตามพระราชบัญญัติโรคติดต่อแห่งชาติ โดยในวันจันทร์นี้จะนำเข้าสู่การพิจารณา ของคณะกรรมการโรคติดต่อแห่งชาติต่อไป
**************************** 2 มีนาคม 2564
วันจันทร์ที่ 1 มีนาคม 2564
กบข. คาดแนวโน้มสินทรัพย์เสี่ยงสูงยังไปได้ดี แต่ต้องใช้ความระมัดระวัง จากการที่อัตราผลตอบแทนพันธบัตรระยะยาวของสหรัฐฯ เริ่มปรับตัวสูงขึ้น
ถึงแม้วัคซีนโควิด-19 จะช่วยจุดประกายสร้างความหวังการฟื้นตัวของเศรษฐกิจโลกที่ถูกผลกระทบอย่างรุนแรงจากการระบาดหนักที่ผ่านมา ประกอบกับการที่รัฐบาลกลางแต่ละประเทศใส่เม็ดเงินเข้ามาในระบบเพื่อฟื้นฟูเยียวยาเศรษฐกิจจำนวนมหาศาลอย่างต่อเนื่อง
ถึงแม้วัคซีนโควิด-19 จะช่วยจุดประกายสร้างความหวังการฟื้นตัวของเศรษฐกิจโลกที่ถูกผลกระทบอย่างรุนแรงจากการระบาดหนักที่ผ่านมา ประกอบกับการที่รัฐบาลกลางแต่ละประเทศใส่เม็ดเงินเข้ามาในระบบเพื่อฟื้นฟูเยียวยาเศรษฐกิจจำนวนมหาศาลอย่างต่อเนื่อง ในขณะที่ภาคเศรษฐกิจแท้จริงยังคงฟื้นตัวอย่างช้าๆ เช่นเดียวกับในประเทศไทย ทำให้เม็ดเงินส่วนใหญ่ยังคงไหลไปลงทุนในทรัพย์สินเสี่ยงมากขึ้น เพื่อหาผลตอบแทนทางการเงินที่สูงกว่า
กบข. มองแนวโน้มภาวะเศรษฐกิจและการลงทุนในช่วงนี้ โดยระบุว่า เศรษฐกิจโลกเริ่มส่งสัญญาณว่าสามารถรับมือกับสถานการณ์การแพร่ระบาดของโควิด-19 ได้ดีขึ้น เห็นได้ชัดจากดัชนีภาคเศรษฐกิจในหลายตัวชี้วัดเริ่มฟื้นตัวและปรับตัวได้ดีขึ้น หลังจากที่มีการเร่งฉีดวัคซีนในหลายประเทศทั่วโลก โดยมีอัตราการฉีดวัคซีนเพิ่มสูงขึ้นแซงหน้าการแพร่เชื้ออย่างเห็นได้ชัด โดยเฉพาะในสหรัฐฯ จีน สหราชอาณาจักร และในอีกหลายภูมิภาค
ในขณะที่เศรษฐกิจของไทย ยังคงมีแนวโน้มการฟื้นตัวช้าๆ อย่างค่อยเป็นค่อยไป เนื่องจากระบบเศรษฐกิจที่พึ่งพาการส่งออกและภาคบริการอย่างการท่องเที่ยว จึงยังคงต้องการมาตรการเยียวยาทั้งด้านการคลัง และการเงินที่ตรงจุดเพิ่มเติมต่อไป
ขณะเดียวกัน ผลพวงจากเม็ดเงินจำนวนมหาศาลที่รัฐบาลกลางทั่วโลกอัดฉีดเพื่อช่วยเยียวยาและฟื้นฟูเศรษฐกิจ โดยเฉพาะสหรัฐฯ มีแนวโน้มว่าจะได้รับอนุมัติงบประมาณสูงถึง 1.9 ล้านล้านเหรียญสหรัฐฯ เร็วกว่ากำหนด ทำให้เม็ดเงินจำนวนมากไหลไปลงทุนในสินทรัพย์เสี่ยง กบข. จึงมองว่าตลาดตราสารทุนโดยเฉพาะกลุ่มประเทศกำลังพัฒนา (Emerging Market) และกลุ่มประเทศเอเชีย รวมถึงกลุ่มสินค้าโภคภัณฑ์ (Commodity) ได้แก่ ทองแดง น้ำมัน และสินค้าเกษตรกรรม ยังคงมีโอกาสเติบโตต่อเนื่อง
อย่างไรก็ตาม กบข. มองว่า ยังคงต้องเพิ่มความระมัดระวังในการลงทุน จากการที่ราคาของสินทรัพย์เสี่ยงมีการปรับตัวสูงขึ้นอย่างต่อเนื่องในช่วงที่ผ่านมานั้น เริ่มส่งผลไปถึงอัตราเงินเฟ้อที่ขยับตัวขึ้น และทำให้อัตราผลตอบแทนจากดอกเบี้ยพันธบัตรระยะยาวของสหรัฐฯ เริ่มปรับตัวสูงขึ้น โดย กบข. คาดว่าอาจจะปรับตัวสูงขึ้นไปถึงระดับ 1.5-1.6% ภายในปี 2564 นี้ รวมถึงค่าเงินบาทน่าจะแข็งค่าอยู่ในระดับ 29.50 - 30.50 บาทต่อดอลลาร์สหรัฐฯ ในช่วงที่เหลือของปีนี้ ในขณะที่ธนาคารกลางสหรัฐฯ (FED) ยังคงยืนยันในการคงนโยบายการเงินแบบผ่อนคลายต่อไป ซึ่งปัจจัยที่กล่าวมาทั้งหมดนี้ยังคงต้องจับตามองกันต่อไป
เกี่ยวกับ กบข. กองทุนบำเหน็จบำนาญข้าราชการ (กบข.) จัดตั้งขึ้นตาม พ.ร.บ. กองทุนบำเหน็จบำนาญข้าราชการ พ.ศ. 2539 เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กำหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.05 ล้านล้านบาท (ข้อมูล ณ 31 ม.ค. 2564)
สอบถามข้อมูลเพิ่มเติมสำหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
วันจันทร์ที่ 8 มีนาคม 2564
รองปลัดฯ วรวรรณ ให้การต้อนรับคณะสำนักงานปลัดกระทรวงกลาโหม ศึกษาดูงานอุตสาหกรรมพัฒนามูลนิธิ
รองปลัดฯ วรวรรณ ให้การต้อนรับคณะสำนักงานปลัดกระทรวงกลาโหม ศึกษาดูงานอุตสาหกรรมพัฒนามูลนิธิ
วันนี้ (8 มีนาคม 2564)นางวรวรรณ ชิตอรุณ รองปลัดกระทรวงอุตสาหกรรม ให้การต้อนรับ พลเอก ชูชาติ บัวขาว รองปลัดกระทรวงกลาโหม หัวหน้าคณะเข้าเยี่ยมชมดูงานอุตสาหกรรมพัฒนามูลนิธิ เพื่อปรึกษาหารือแนวทางการจัดตั้งมูลนิธิและสถาบันภายใต้มูลนิธิ เพื่อนำข้อมูลไปเป็นแนวทางในการในการจัดตั้งมูลนิธิและสถาบันภายใต้มูลนิธิของสำนักงานปลัดกระทรวงกลาโหม ทั้งนี้ ได้รับเกียรติจากนางพรรณี อังศุสิงห์ ผู้อำนวยการสถาบันรับรองมาตรฐานไอเอสโอ ร่วมให้ข้อมูล ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
#กระทรวงอุตสาหกรรม
#กระทรวงกลาโหม
#อุตสาหกรรมพัฒนามูลนิธิ
วันศุกร์ที่ 19 มีนาคม 2564
ท่านผู้หญิงสิริกิติยา เจนเซน  ร่วมชมการแสดงร่วมสมัย Melancholy of Demon
ท่านผู้หญิงสิริกิติยา เจนเซน  ร่วมชมการแสดงร่วมสมัย Melancholy of Demon
วันที่ ๑๘ มีนาคม ๒๕๖๔ เวลา ๑๙.๐๐ น. ท่านผู้หญิงสิริกิติยา เจนเซน ร่วมชมการแสดงร่วมสมัย Melancholy of Demon โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม แขกผู้มีเกียรติ และสื่อมวลชน เข้าร่วมงาน ณ ลิโด้คอนเนค กรุงเทพฯ
วันพุธที่ 3 มีนาคม 2564
นายกรัฐมนตรีเผย ยังไม่พบผู้มีอาการข้างเคียงรุนแรงจากการฉีดวัคซีน มอบ กต. หารือ “พาสปอร์ตวัคซีน” เพื่อการเดินทางระหว่างประเทศ
นายกรัฐมนตรีเผย ยังไม่พบผู้มีอาการข้างเคียงรุนแรงจากการฉีดวัคซีน มอบกระทรวงการต่างประเทศ หารือ “พาสปอร์ตวัคซีน” เพื่อการเดินทางระหว่างประเทศ
วันนี้ (3 มีนาคม 2564) เวลา 10.30 น. ณ บริเวณทางเชื่อมตึกภักดีบดินทร์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังพิธีลงนามบันทึกข้อตกลงความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือนระหว่าง 12 กระทรวง 1 หน่วยงาน บูรณาการร่วมกันของกระทรวงต่าง ๆ เพื่อดูแลประชาชนกลุ่มเปราะบาง ซึ่งเป็นภารกิจของรัฐบาลที่จะต้องดูแลผู้มีรายได้น้อย ผู้พิการ ผู้สูงอายุ ยืนยันรัฐบาลไม่เคยทอดทิ้ง ทั้งนี้ประชาชนทุกคนรักษาสิทธิที่ตนเองได้รับ อาทิ บัตรสวัสดิการแห่งรัฐ บัตรผู้พิการเพื่อรับเบี้ยผู้พิการ รวมทั้งการเข้าถึงมาตรการของรัฐ รัฐบาลมีแผนการดำเนินงานสอดคล้องกับงบประมาณ รวมทั้งการส่งเสริมการสร้างอาชีพ เศรษฐกิจแบบใหม่ อุตสาหกรรมแบบใหม่ที่ไม่ทำลายสิ่งแวดล้อม การดูแลผู้ประกอบการ SMEs เพื่อเข้าถึงแหล่งเงินทุนของรัฐอย่างถูกต้องตามกฎหมาย
นายกรัฐมนตรียังกล่าวถึงการผ่อนคลายมาตรการในช่วงวันหยุดเทศกาลสงกรานต์ว่า อยู่ระหว่างการหารือเพื่อป้องกันไม่ให้มีการแพร่ระบาดซ้ำ ที่ผ่านได้อนุญาตให้มีการเดินทางข้ามจังหวัดเพื่อท่องเที่ยว ซึ่งขอให้ประชาชนปฏิบัติตามมาตรการดูแลตนเอง สวมใส่หน้ากากอนามัย เว้นระยะห่าง และเรียนรู้ที่จะอยู่กับโควิด-19
นายกรัฐมนตรีกล่าวยินดีที่มีการฉีดวัคซีนภายในประเทศไทยแล้ว ซึ่งจากการติดตามยังไม่มีพบผู้มีอาการข้างเคียงจากการฉีดวัคซีน รัฐบาลยืนยันว่า ซึ่งขณะนี้เป็นการใช้วัคซีนโควิด-19 ในสถานการณ์ทางการแพทย์ฉุกเฉิน การกระจายวัคซีนโควิด-19 ต้องทั่วถึงและเป็นธรรม โดยเฉพาะกลุ่มเจ้าหน้าที่ที่ปฏิบัติงานและมีความเสี่ยงสูง อาทิ บุคลากรทางการแพทย์ เจ้าหน้าที่ตามด่านตรวจคัดกรอง รวมถึงอาสาสมัครสาธารณสุขประจำหมู่บ้าน (อสม.) และจะมีการจัดหาวัคซีนโควิด-19 เพิ่มเติมอย่างต่อเนื่องเพื่อให้ครอบคลุมในจังหวัดที่เป็นพื้นที่ท่องเที่ยวด้วย เมื่อสถานการณ์คลี่คลาย ควบคุมการแพร่ระบาดได้ จำนวนผู้ติดเชื้อลดลง ก็จะเปิดให้ภาคเอกชนนำเข้าวัคซีนโควิด-19 ได้เพื่อใช้ในสถานการณ์ปกติ อย่างไรก็ตามต้องผ่านการรับรองประสิทธิภาพโดยสำนักงานคณะกรรมการอาหารและยาด้วย ทั้งนี้ ยังมอบหมายให้กระทรวงการต่างประเทศ พิจารณา“พาสปอร์ตวัคซีน” เพื่อให้มีเดินทางระหว่างประเทศที่มีการฉีดวัคซีนโควิด-19 แล้ว
................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 11 มีนาคม 2564
กรมการขนส่งทางบกเชิญชวนเจ้าของรถเตรียมความพร้อมก่อนเดินทางช่วงสงกรานต์ จัดกิจกรรม “ตรวจรถฟรี ขับขี่ปลอดภัย” ตั้งแต่วันที่ 10 มีนาคม - 10 เมษายน 2564
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ช่วงวันหยุดยาวเทศกาลสงกรานต์ 2564 คาดว่าจะมีประชาชนจำนวนมากเดินทางกลับภูมิลำเนาและท่องเที่ยวตามสถานที่ต่าง ๆ จึงมีความเสี่ยงต่อการเกิดอุบัติเหตุมากกว่าปกติ
เพื่อความปลอดภัยกรมการขนส่งทางบกร่วมกับภาคีเครือข่ายความปลอดภัยทางถนนทั้งภาครัฐและเอกชนทั่วประเทศจัดกิจกรรม “ตรวจรถฟรี ขับขี่ปลอดภัย” ระหว่างวันที่ 10 มีนาคม - 10 เมษายน 2564 เชิญชวนประชาชนเจ้าของรถนำรถยนต์และรถจักรยานยนต์เข้ารับบริการตรวจเช็กสภาพรถยนต์และรถจักรยานยนต์เบื้องต้นก่อนเดินทางในช่วงเทศกาลสงกรานต์โดยไม่คิดค่าบริการ จำนวนกว่า 20 รายการ เช่น การตรวจระบบเบรก สภาพยาง ตรวจสอบการรั่วซึมของน้ำมันจากถังน้ำมัน ระดับน้ำมันเครื่องและความสกปรกของน้ำมันเครื่อง หม้อน้ำและรอยรั่ว ไส้กรองอากาศ อุปกรณ์ปัดน้ำฝน การทำงานของไฟส่องสว่างและไฟสัญญาณต่าง ๆ เป็นต้น สามารถนำรถยนต์หรือรถจักรยานยนต์เข้ารับบริการ ณ ศูนย์บริการของภาคีเครือข่ายภาครัฐและเอกชนทั่วประเทศหรือสังเกตป้ายประชาสัมพันธ์ “ตรวจรถฟรี ขับขี่ปลอดภัย” ก่อนเข้าใช้บริการ
อธิบดีกรมการขนส่งทางบก กล่าวเพิ่มเติมว่า กิจกรรม “ตรวจรถฟรี ขับขี่ปลอดภัย” ได้รับความร่วมมือจากภาคีเครือข่ายด้านความปลอดภัยทางถนนร่วมจัดกิจกรรมอันเป็นประโยชน์ต่อประชาชนด้วยดีมาโดยตลอด อาทิ สมาคมผู้ประกอบการรถจักรยานยนต์ไทย สมาคมการค้าไทย - ยุโรป (TEBA) สมาคมตรวจสภาพรถเอกชนไทย สมาคมอุตสาหกรรมยานยนต์ไทย สถาบันยานยนต์ไทย บริษัท โตโยต้า มอเตอร์ ประเทศไทย จำกัด บริษัท ฮอนด้า ออโตโมบิล (ประเทศไทย) จำกัด, บริษัท นิสสัน มอเตอร์ (ประเทศไทย) จำกัด, บริษัท ตรีเพชร อีซูซุ เซลล์ จำกัด บริษัท มิตซูบิชิ มอเตอร์ส (ประเทศไทย) จำกัด บริษัท ฮุนได มอเตอร์ ไทยแลนด์ จำกัด, เอสเอไอซี มอเตอร์ - ซีพี จำกัด บริษัท เอพี ฮอนด้า จำกัด หรือ บริษัท ไทยฮอนด้า แมนูแฟคเจอริ่ง จำกัด บริษัท ไทยยามาฮ่า มอเตอร์ จำกัด บริษัท คาวาซากิ มอเตอร์ เอ็นเตอร์ไพรส์ จำกัด บริษัท ไทยซูซูกิมอเตอร์ จำกัด บริษัท กลางคุ้มครองผู้ประสบภัยจากรถ จำกัด บริษัท วิริยะประกันภัย จำกัด(มหาชน) บริษัท บี-ควิก จำกัด, บริษัท ฟอร์ซเวย์ (ประเทศไทย) จำกัด (ศูนย์บริการ AUTO QUIKS) บริษัท มาสด้า เซลส์ (ประเทศไทย) จำกัด บริษัท ทีซี่ ซูบารุ (ประเทศไทย) จำกัด และ บริษัท ซูซูกิ มอเตอร์ (ประเทศไทย) จำกัด เป็นต้น ร่วมประชาสัมพันธ์และรณรงค์ให้ประชาชนเจ้าของรถให้ความสำคัญกับการตรวจเช็กสภาพความพร้อมของรถ เครื่องยนต์ อุปกรณ์ส่วนควบของรถ ก่อนการเดินทางทุกครั้งไม่ว่าจะเป็นการเดินทางระยะทางใกล้หรือไกล เพื่อป้องกันและลดปัจจัยเสี่ยงสาเหตุการเกิดอุบัติเหตุทางถนน เนื่องจากการใช้งานรถที่สภาพไม่พร้อมหรือเครื่องยนต์ของรถทำงานผิดปกติอาจเป็นสาเหตุให้เกิดอุบัติเหตุทางถนนได้
วันอังคารที่ 16 มีนาคม 2564
​นายกรัฐมนตรีเผยในรายการ PM Talk ที่ประชุม ศบค. เตรียมเคาะมาตรการผ่อนคลายช่วงสงกรานต์ พร้อมรับวัคซีนเข็มที่ 2 ในวันที่ 25 พ.ค. 64
​นายกรัฐมนตรีเผยในรายการ PM Talk ที่ประชุม ศบค. เตรียมเคาะมาตรการผ่อนคลายช่วงสงกรานต์ พร้อมรับวัคซีนเข็มที่ 2 ในวันที่ 25 พ.ค. 64
วันนี้ (16 มีนาคม 2564) ณ ตึกสันติไมตรี (หลังใน) ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยในรายการ PM Talk ระหว่างช่วงพักรอเพื่อเฝ้าสังเกตอาการเป็นเวลา 30 นาที ภายหลังเข้ารับการฉีดวัคซีนโควิด-19 แอสตราเซเนกา ให้ความมั่นใจภาพรวมการแก้ปัญหาและรับมือกับโรคโควิด-19 รวมถึงการสร้างความเชื่อมั่นในการเดินหน้าประเทศ หลังประชาชนได้รับวัคซีน โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และศาสตราจารย์นายแพทย์ยง ภู่วรวรรณ แพทย์ผู้เชี่ยวชาญเฉพาะด้านไวรัสวิทยาคลินิก ร่วมพูดคุยในครั้งนี้ เพื่อคลายข้อสงสัยต่าง ๆ
ในโอกาสนี้ นายกรัฐมนตรีกล่าวถึงการดำเนินการฉีดวัคซีนโควิด-19 ตั้งแต่วันที่ 28 กุมภาพันธ์ 2564 โดยมีรองนายกรัฐมนตรีและรัฐมนตรีว่าการกระทรวงสาธารณสุขเข้ารับการฉีดวัคซีน Sinovac เป็นเข็มแรก และเดินหน้าแจกจ่ายและทำการฉีดวัคซีนให้กับบุคลากรสาธารณสุขด่านหน้าและกลุ่มเสี่ยงสูง ไปแล้ว 116,520 โดส ใน 13 จังหวัด มีผู้ได้รับการฉีดวัคซีนแล้ว 50,388 คน ทั้งนี้ รัฐบาลจะดำเนินการเร่งจัดหาและกระจายวัคซีนที่มีคุณภาพและปลอดภัยให้กับบุคลากรทางการแพทย์และกลุ่มเสี่ยงต่าง ๆ รวมถึงประชาชนทุกคนโดยเร็วที่สุดตามแผนที่วางไว้ให้ครอบคลุมทั้งประเทศ โดยไม่เสียค่าใช้จ่าย ขณะเดียวกันได้เปิดช่องทางให้ภาคเอกชนได้นำเข้าซึ่งจะต้องผ่านมาตรฐานของสำนักงานคณะกรรมการอาหารและยาก่อน นายกรัฐมนตรียังย้ำว่า ทุกคนต้องไม่ละเลยการป้องกันตัวเอง สวมใส่หน้ากากอนามัย ล้างมือ และเว้นระยะห่าง หากจำเป็นต้องเดินทางไปยังพื้นที่เสี่ยงที่ไม่สามารถหลีกเลี่ยงได้ ปฏิบัติตามมาตรการสาธารณสุขอยู่เสมอ โดยเฉพาะในเทศกาลวันหยุดสงกรานต์ นายกรัฐมนตรียังเผยถึงสถานการณ์ตลาดบางแค หรือ ตลาดสดบางแค ที่ตรวจพบผู้ป่วยติดเชื้อโควิด-19 ซึ่งอยู่ระหว่างการตรวจสอบคัดกรองเพิ่มเติมเพื่อนำไปสู่การรักษาต่อไป
ช่วงหนึ่งในรายการ นายกรัฐมนตรีกล่าวขอบคุณบุคลากรทางการแพทย์ เจ้าหน้าที่ผู้ปฏิบัติงานในทุกพื้นที่ ที่ร่วมกันเสียสละในการทำงานอย่างเต็มที่ พร้อมขอบคุณประชาชนที่ร่วมมือกันอย่างเต็มที่ในการรับมือกับโควิด-19 จนประเทศไทยได้รับการยอมรับอยู่ในอันดับต้น ๆ ของโลกที่สามารถรับมือและควบคุมการแพร่ระบาดได้อย่างดี ขอให้ทุกคนยังให้ความร่วมมือกันต่อไป และอดทนเพื่อให้ได้กลับมาใช้ชีวิตตามปกติ แบบ New Normal พัฒนาเดินหน้าประเทศไทยต่อไป อย่างไรก็ตาม ในวันศุกร์ที่ 19 มีนาคม 2564 ที่ประชุม ศบค. จะมีการพิจารณาผ่อนคลายมาตรการกิจกรรมในช่วงเทศกาลสงกรานต์
ภายหลังเสร็จสิ้นรายการ นายกรัฐมนตรียังเดินออกมาร่วมพูดคุยและให้กำลังใจคณะรัฐมนตรีที่เข้ารับการฉีดวัคซีนโควิด-19 ในวันนี้ โดยนายกรัฐมนตรีมีกำหนดเข้ารับการฉีดวัคซีนแอสตราเซเนกา เข็มที่ 2 ในวันที่ 25 พฤษภาคม 2564 ต่อไป
.................
วันเสาร์ที่ 20 มีนาคม 2564
รองนายกรัฐมนตรี “อนุทิน” นำคณะติดตามภารกิจการพัฒนาศักยภาพด้านสาธารณสุข จ.ศรีสะเกษ  เปิดงาน อสม.แห่งชาติ ย้ำ อสม. คือกำลังสำคัญ ยกระดับภารกิจดูแลสุขภาพคนทั้งประเทศให้ดีขึ้น
รองนายกรัฐมนตรี “อนุทิน” นำคณะติดตามภารกิจการพัฒนาศักยภาพด้านสาธารณสุข จ.ศรีสะเกษ  เปิดงาน อสม.แห่งชาติ ย้ำ อสม. คือกำลังสำคัญ ยกระดับภารกิจดูแลสุขภาพคนทั้งประเทศให้ดีขึ้น พร้อมเชิญชวนฉีดวัคซีนป้องกันโควิด-19 สร้างภูมิคุ้มกันให้ปฏิบัติหน้าที่ปลอดภัย
วันที่ 20 มี.ค.64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างวันที่ 19-20 มี.ค. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข ได้นำคณะลงพื้นที่จังหวัดศรีสะเกษเพื่อเยี่ยมเยือนประชาชน และตรวจราชการติดตามภารกิจด้านการสร้างเสริมพัฒนาศักยภาพการสาธารณสุข
รองนายกรัฐมนตรีได้เป็นประธานในพิธีเปิดศูนย์ปฏิบัติการตรวจสวนหัวใจและหลอดเลือด โรงพยาบาลศรีสะเกษ พร้อมกับเป็นประธานในพิธีเปิดงานวันอาสาสมัครสาธารณสุขประจำหมู่บ้าน หรือ อสม. แห่งชาติ จังหวัดศรีสะเกษและเขตสุขภาพที่10และงานวัน อสม. แห่งชาติ อำเภออุทุมพรพิสัย ประจำปี 2564รวมถึงตรวจเยี่ยมและเปิดคลินิก ได้ประชุมและมอบนโยบายสาธารณสุขร่วมกับบุคคลากรทางการแพทย์ผู้สูงอายุ โรงพยาบาลกันทรลักษ์
ทั้งนี้ รองนายกรัฐมนตรี กล่าวระหว่างการเป็นประธานในพิธีเปิดงาน อสม. แห่งชาติ จังหวัดศรีสะเกษว่า อสม. เป็นกำลังสำคัญที่ช่วยสนับสนุนการทำงานของบุคลากรทางการแพทย์ เป็นกลไกที่ช่วยให้การควบคุมการแพร่ระบาดของโรคติดเชื้อไวรัสโคโรนา 2019 หรือโควิด-19 ทุกพื้นที่ทั่วประเทศทำได้อย่างมีประสิทธิภาพจนได้รับความชื่นชมจากต่างประเทศ ซึ่งจะสามารถขยายการทำงานไปสู่ภารกิจดูแลสุขภาพของประชาชนไปถึงระดับหมู่บ้านในด้านอื่น ๆ นำไปสู่คุณภาพชีวิตที่ดีขึ้นของประชาชนทั้งประเทศ และรองนายกรัฐมนตรียังได้ขอบคุณ อสม. ที่เสียสละมาทำงานเพื่อส่วนรวม
“นอกจาก อสม. ในจังหวัดศรีสะเกษแล้ว เนื่องในวัน อสม.แห่งชาติซึ่งตรงกับวันที่ 20 มีนาคมของทุกปีนั้น รองนายกรัฐมนตรีและรมว.สาธารณสุข ได้ขอบคุณและชื่นชมการทำงานของ อสม. ทุก ๆ คนที่ร่วมกันดูแลพี่น้องประชาชนในท้องถิ่นของตนเอง และขอให้ร่วมมือกันทำงานเช่นนี้เพื่อดูแลสุขภาพของคนไทยให้ดียิ่งขึ้นอีก พร้อมกับได้เชิญชวน อสม. รวมถึงบุคลากรที่ทำงานด่านหน้ารับมือกับโรคระบาดทุกคนเข้ารับวัคซีนป้องกันโควิด-19 เพื่อสร้างภูมิคุ้มกันและปฏิบัติภารกิจได้อย่างปลอดภัย”น.ส.ไตรศุลี กล่าว
วันจันทร์ที่ 8 มีนาคม 2564
กรมการขนส่งทางบกเตือนอันตรายจากผู้ไม่หวังดีหลอกทำใบอนุญาตขับรถปลอม สูญเสียเงิน เอกสารสำคัญ และมีความผิดตามกฎหมาย
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ตรวจสอบพบการโฆษณาในสื่อสังคมออนไลน์ที่มีผู้ไม่หวังดีแอบอ้างว่าสามารถจัดหาใบอนุญาตขับรถปลอมให้ประชาชนได้โดยไม่ต้องอบรมหรือทดสอบ
โดยพบว่ามีการเรียกเก็บเงินจำนวนมาก ขบ. จึงขอแจ้งประชาสัมพันธ์ให้ประชาชนทราบว่าการโฆษณาดังกล่าวเป็นการหลอกลวงประชาชน และได้ให้เจ้าหน้าที่รวบรวมหลักฐานเพื่อดำเนินการแจ้งความดำเนินคดีกับมิจฉาชีพที่มีพฤติกรรมดังกล่าวแล้ว ทั้งนี้ การดำเนินการขอรับใบอนุญาตขับรถทุกชนิดต้องเป็นไปตามระเบียบที่ ขบ. กำหนดและเป็นมาตรฐานเดียวกันทั่วประเทศ ซึ่งผู้ขอรับใบอนุญาตขับรถต้องดำเนินการด้วยตนเองทุกขั้นตอน ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน และการทดสอบขับรถ โดยมีค่าธรรมเนียมตามที่กฎหมายกำหนด ดังนั้นหากประชาชนพบการแอบอ้างอาสาดำเนินการแทน หรือแอบอ้างว่าสามารถทำใบอนุญาตขับรถให้ได้โดยไม่ต้องติดต่อด้วยตนเองไม่ต้องผ่านการทดสอบใด ๆ ผู้ที่หลงเชื่อเสี่ยงสูญเสียเงินเมื่อจ่ายไปแล้วมิจฉาชีพมักเงียบหาย สูญเสียเอกสารสำคัญ เช่น บัตรประจำตัวประชาชนซึ่งอาจถูกนำไปแอบอ้างทำธุรกรรมที่ผิดกฎหมาย หรือนำไปใช้ก่ออาชญากรรมร้ายแรง ได้รับใบอนุญาตขับรถปลอมที่ไม่ได้ออกโดย ขบ. หากนำใบอนุญาตขับรถปลอมดังกล่าวไปใช้จะมีความผิดตามกฎหมายอาญาฐานใช้เอกสารปลอม ดังนั้น ขอให้ประชาชนตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดาให้ศึกษาข้อมูลเพิ่มเติมหรือสอบถามมายัง ขบ. ได้โดยตรง
รองอธิบดีกรมการขนส่งทางบก กล่าวเพิ่มเติมว่า ใบอนุญาตขับรถที่ออกโดย ขบ. ปัจจุบันเป็นแบบ Smart card ตัวบัตรเคลือบด้วยเทคโนโลยีโฮโลแกรม มีแถบแม่เหล็กด้านหลังบัตรป้องกันการปลอมแปลง และมีเทคโนโลยีคิวอาร์โค้ด (QR Code) สามารถแสดงใบอนุญาตขับรถอิเล็กทรอนิกส์ผ่านแอปพลิเคชัน DLT QR License ทั้งนี้ ในส่วนของการให้บริการด้านใบอนุญาตขับรถทุกชนิด ทั้งการขอใหม่และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue เลือกสำนักงานขนส่ง วันที่ และเวลาที่สะดวกได้ด้วยตนเอง และสำหรับการต่ออายุใบอนุญาตขับรถสามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนำผลผ่านการอบรมมาติดต่อที่สำนักงาน เพิ่มความสะดวกลดขั้นตอนและลดระยะเวลาในการติดต่อ ดังนั้น ประชาชนอย่าหลงเชื่อหากมีผู้ใดแอบอ้างอาสาดำเนินการด้านใบอนุญาตขับรถให้โดยเด็ดขาด หากพบเห็นบุคคลใดมีพฤติกรรมไม่น่าไว้วางใจหรือได้รับการติดต่ออาสาดำเนินการแทน สามารถแจ้งเจ้าหน้าที่เพื่อให้ความช่วยเหลือได้ หรือโทรสายด่วน 1584 ตลอด 24 ชั่วโมง
วันอังคารที่ 9 มีนาคม 2564
ดีอีเอส หนุนสมาคมนักวิทยุอาสาสมัคร VRA  จัดโครงการพัฒนา-ฝึกอบรมฯ สร้างเครือข่ายกว่า 1000 คนทั่วประเทศ เน้นสื่อสารในภาวะฉุกเฉินช่วยงานภาครัฐ
ดีอีเอส หนุนสมาคมนักวิทยุอาสาสมัคร VRA  จัดโครงการพัฒนา-ฝึกอบรมฯ สร้างเครือข่ายกว่า 1000 คนทั่วประเทศ เน้นสื่อสารในภาวะฉุกเฉินช่วยงานภาครัฐ
เมื่อวันที่9มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือสมาคมนักวิทยุอาสาสมัครVRAในโอกาสขอเข้าพบเพื่อนำเสนอและขอคำแนะนำสนับสนุนโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินในสังกัดกสทช.ณห้องประชุม801สำนักงานปลัดกระทรวงดิจิทัลเพื่อเศรษฐกิจและสังคม โครงการพัฒนาและฝึกอบรมฯดังกล่าวมีวัตถุประสงค์ที่จะผลิตพนักงานวิทยุสมัครเล่นอาสาสมัครเพื่อการสื่อสารในภาวะฉุกเฉินจำนวน1000คน เพื่อให้มีความพร้อมที่จะตอบสนองความต้องการของหน่วยงานภาครัฐ
*************
วันจันทร์ที่ 22 มีนาคม 2564
นฤมล พร้อมลุย สร้างแรงงานดิจิทัล ขับเคลื่อนเศรษฐกิจไทย
รมช.แรงงาน แถลงความร่วมมือกับไมโครซอฟท์ ประเทศไทย และ โทรคมนาคมแห่งชาติ พัฒนาศักยภาพแรงงาน สร้างพลเมืองดิจิทัล ขับเคลื่อนเศรษฐกิจไทยอย่างยั่งยืน
วันที่ 22 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการทรวงแรงงาน แถลงว่า การเติบโตอย่างก้าวกระโดดของเทคโนโลยีดิจิทัลทำให้เกิดความกังวลต่อผลกระทบทางเศรษฐกิจและสังคมโดยเฉพาะด้านแรงงาน ซึ่งหนึ่งในความท้าทายของประเทศไทยคือ การพัฒนากำลังคนด้านดิจิทัลเพื่อรองรับอุตสาหกรรมเป้าหมาย การเข้าสู่ยุคดิจิทัลและอุตสาหกรรม 4.0 ของประเทศไทย ได้เร่งให้เกิดธุรกิจและอาชีพใหม่ ซึ่งส่งผลให้คนทำงานในอนาคตจำเป็นต้องมีทักษะใหม่ด้วยเช่นกัน จึงมีความจำเป็นในการพัฒนาทักษะแรงงาน ทั้งการ Reskill และ Upskill อย่างเร่งด่วน ให้แรงงานมี Future Skill เพื่อรองรับ Future work สอดรับกับนโยบายรัฐบาล ภายใต้การนำของพลเอก ประยุทธ์ จันทร์โอชา นายกรัฐมนตรี และการกำกับดูแลของพลเอก ประวิตร วงษ์สุวรรณ รองนายกรัฐมนตรี ที่มุ่งเน้นพัฒนากำลังคนให้มีความสามารถในการใช้เทคโนโลยีดิจิทัลอย่างชาญฉลาดในการประกอบอาชีพ ทำให้เกิดการจ้างงานที่มีคุณค่า และรองรับการเปลี่ยนแปลงโครงสร้างกำลังคนในอุตสาหกรรมการผลิต บริการที่จะถูกทดแทนด้วยเทคโนโลยีดิจิทัล
รมช.แรงงาน กล่าวเพิ่มเติมว่า กระทรวงแรงงาน โดยกรมพัฒนาฝีมือแรงงาน (กพร.) มีแผนพัฒนากำลังคน ส่งเสริมการพัฒนาหลักสูตรการฝึกอบรม และเชื่อมโยงความร่วมมือพัฒนากำลังคนด้านดิจิทัลให้รองรับความต้องการภาคเอกชน ซึ่งในวันนี้เราได้รับความร่วมมือจากบริษัท ไมโครซอฟท์ (ประเทศไทย) จำกัด ซึ่งเป็นหนึ่งในความมุ่งมั่นของไมโครซอฟท์ในการยกระดับทักษะด้านดิจิทัล เพื่อลดความเหลื่อมล้ำในการใช้เทคโนโลยี โดยไมโครซอฟท์สนับสนุนองค์ความรู้ด้านทักษะเชิงดิจิทัลในระดับพื้นฐาน เพื่อให้ประชาชนเข้าถึงการฝึกอบรมรูปแบบออนไลน์ มุ่งยกระดับทักษะเชิงดิจิทัลเพื่อแรงงานไทย เพิ่มโอกาสในการจ้างงาน ลดความเหลื่อมล้ำในการใช้เทคโนโลยีดิจิทัลและเป็นหนึ่งกำลังสำคัญในการสร้างพลเมืองดิจิทัล เพื่อสร้างรากฐานทางเศรษฐกิจให้ยั่งยืน ซึ่งปัจจุบันไมโครซอฟท์ได้มอบหลักสูตรเกี่ยวกับทักษะเชิงดิจิทัล ตั้งแต่ระดับพื้นฐาน การใช้งานโปรแกรมสำนักงานยุคใหม่ ทักษะดิจิทัลสำหรับผู้เริ่มต้นและธุรกิจยุคใหม่ ให้บริการผ่านเว็บไซต์กรมพัฒนาฝีมือแรงงาน หัวข้อ ฝึกอบรมทักษะออนไลน์ (Online Training) และยังมีแผนพัฒนาหลักสูตรร่วมกันอย่างต่อเนื่อง นอกจากนี้จะได้จัดฝึกอบรมการใช้งานไมโครซอฟท์ ทีมส์ ให้แก่ผู้บุคลากรฝึกของ กพร. หน่วยฝึกทั้งประเทศ 82 แห่ง โดยมุ่งหวังให้บุคลากรฝึกของ กพร. นำไปขยายผลฝึกอบรมพัฒนาทักษะด้านดิจิทัลให้กำลังแรงงานในพื้นที่ต่อไป
นอกจากนี้ กพร. ยังได้ร่วมมือกับ บริษัท โทรคมนาคมแห่งชาติ จำกัด (มหาชน) ดำเนินโครงการซิมการ์ดพัฒนาฝีมือแรงงานออนไลน์ เพื่อให้ผู้ลงทะเบียนฝึกอบรมออนไลน์กับ กพร. สามารถเข้าถึงการใช้งานอินเทอร์เน็ตในราคาย่อมเยา ตลอดจนเป็นอีกหนึ่งช่องทางในการเข้าถึงบริการของภาครัฐได้อย่างมีประสิทธิภาพ ซึ่งจะได้แถลงข่าวอย่างเป็นทางการต่อไป
วันจันทร์ที่ 22 มีนาคม 2564
เฮ! ขึ้นทางด่วนฟรีช่วงวันจักรี – สงกรานต์’64
...
แจ้งข่าวดีครับ! ช่วงหยุดยาวเดือน เม.ย. นี้ ประชาชนสามารถขึ้นทางด่วนได้ฟรีในวันจักรีและช่วงเทศกาลสงกรานต์ เพื่ออำนวยความสะดวกในการเดินทาง และช่วยลดภาระค่าใช้จ่าย ดังนี้
.
6 เม.ย. 64 (วันจักรี) และ 13 – 15 เม.ย. 64 (เทศกาลสงกรานต์)
- ทางพิเศษเฉลิมมหานคร (ทางด่วนขั้นที่ 1)
- ทางพิเศษศรีรัช (ทางด่วนขั้นที่ 2)
- ทางพิเศษอุดรรัถยา (บางปะอิน - ปากเกร็ด)
.
สำหรับทางพิเศษบูรพาวิถี (บางนา - ชลบุรี) และทางพิเศษกาญจนาภิเษก (บางพลี - สุขสวัสดิ์) ประชาชนสามารถใช้บริการได้ฟรีถึง 8 วันเต็ม (9 – 16 เม.ย. 64) ตั้งแต่เวลา 00.01 น. - 24.00 น.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันพุธที่ 17 มีนาคม 2564
นายกรัฐมนตรี พร้อมด้วย มท.1 มท.2 มท.3 เข้ารับการฉีดวัคซีนป้องกันโควิด-19
นายกรัฐมนตรี พร้อมด้วย มท.1 มท.2 มท.3 เข้ารับการฉีดวัคซีนป้องกันโควิด-19
เมื่ือวันที่ 16 มี.ค. 2564 เวลา 08.30 น. ที่ทำเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย และนายทรงศักดิ์ ทองศรี รัฐมนตรีช่วยว่าการกระทรวงมหาดไทย เข้ารับการฉีดวัคซีนป้องกันโควิด-19 ของ "แอสตราเซเนกา" ตามขั้นตอนของกระทรวงสาธารณสุข พร้อมกับคณะรัฐมนตรีที่สมัครใจเข้ารับการฉีดวัคซีน โดยมีคณะแพทย์และพยาบาล จากกระทรวงสาธารณสุขอำนวยความสะดวกและให้การดูแลอย่างใกล้ชิด
วันอังคารที่ 2 มีนาคม 2564
ความคืบหน้าโครงการเราชนะและการขอความร่วมมือแจ้งเบาะแสการกระทำผิดเงื่อนไขของโครงการเราชนะ
ความคืบหน้าการแก้ไขปัญหาผู้ประกอบการร้านค้าและผู้ให้บริการที่ใช้จ่ายวงเงินสิทธิ์ผิดวัตถุประสงค์โครงการเราชนะ กระทรวงการคลังได้ประสานขอความร่วมมือหน่วยงานอื่นๆ ที่เกี่ยวข้องในการดำเนินการทางกฎหมายที่กระทำผิดเงื่อนไขโครงการฯ ดังกล่าวแล้ว
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการแก้ไขปัญหาผู้ประกอบการร้านค้าและผู้ให้บริการที่ใช้จ่ายวงเงินสิทธิ์ผิดวัตถุประสงค์โครงการเราชนะ (โครงการฯ) เช่น การรับแลกวงเงินสิทธิ์เป็นเงินสด การขึ้นราคาสินค้าอย่างไม่เป็นธรรม เป็นต้น กระทรวงการคลังได้ประสานขอความร่วมมือกระทรวงพาณิชย์ สำนักงานตำรวจแห่งชาติ และหน่วยงานอื่นๆ ที่เกี่ยวข้องในการดำเนินการทางกฎหมายกับผู้ประกอบการร้านค้าและผู้ให้บริการที่กระทำผิดเงื่อนไขโครงการฯ ดังกล่าวแล้ว และอยู่ระหว่างตรวจสอบ ติดตาม ร้านค้าและผู้ให้บริการตามที่ได้รับแจ้งเบาะแส โดยหากพบว่ามีการกระทำผิดเงื่อนไขจริง จะระงับการใช้เครื่องรูดบัตรอิเล็กทรอนิกส์ (เครื่อง EDC) หรือแอปพลิเคชัน “ถุงเงิน” ของร้านค้าและผู้ให้บริการ ตลอดจนระงับการจ่ายเงินให้กับร้านค้าและผู้ให้บริการทันที รวมทั้งดำเนินการตามกฎหมายต่อไป สำหรับประชาชนที่พบเห็นพฤติกรรมที่ไม่เป็นไปตามเงื่อนไขของโครงการสามารถแจ้งเบาะแสรวมถึงส่งหลักฐานการกระทำผิดเงื่อนไขโครงการเราชนะทางไปรษณีย์มาได้ที่สำนักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพฯ 10400 หรือทางไปรษณีย์อิเล็กทรอนิกส์ (e-Mail Account) wewin@fpo.go.th
ความคืบหน้าของโครงการฯ ณ วันที่ 2 มีนาคม 2564 มีดังนี้ 1) ประชาชนกลุ่มผู้ที่ต้องการความช่วยเหลือเป็นพิเศษได้ลงทะเบียนเข้าร่วมโครงการฯ ตั้งแต่วันที่ 15 กุมภาพันธ์ 2564 จนถึงปัจจุบันแล้ว จำนวน 1.9 ล้านคน 2) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 33,084.5 ล้านบาท และ 3) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว มีจำนวนมากกว่า 16.2 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 35,939.2 ล้านบาท รวมมีผู้ใช้สิทธิ์โครงการฯ ทั้งสิ้นจำนวน 29.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 69,023.7 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.1 ล้านกิจการ โดยจังหวัดที่มีผู้ประกอบการร้านค้าและผู้ให้บริการลงทะเบียนเข้าร่วมสูงสุด 5 ลำดับ ได้แก่ กรุงเทพมหานครและปริมณฑล ชลบุรี เชียงใหม่ นครศรีธรรมราช และสงขลา
สำนักงานเศรษฐกิจการคลัง โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122
วันจันทร์ที่ 15 มีนาคม 2564
กรมเจ้าท่าจัดประชุมคณะทำงานอาเซียนว่าด้วยการขนส่งทางน้ำ ครั้งที่ 40 และการประชุมอื่นที่เกี่ยวข้อง
นายสมชาย สุมนัสขจรกุล รองอธิบดีกรมเจ้าท่า กระทรวงคมนาคม เป็นประธานการประชุมคณะทำงานอาเซียนว่าด้วยการขนส่งทางน้ำ ครั้งที่ 40 และการประชุมอื่นที่เกี่ยวข้อง (40th ASEAN Maritime Transport Working Group Meeting and Related meetings)
ระหว่างวันที่ 9 - 10 มีนาคม 2564 ด้วยระบบการประชุมทางไกล (VDO Conference) โดยมี นางสาวกมลวรรณ กุหลาบวงษ์ ผู้เชี่ยวชาญเฉพาะด้านเศรษฐกิจการพาณิชยนาวี ทำหน้าที่หัวหน้าคณะผู้แทนไทย ผู้แทนกรมเจ้าท่า การท่าเรือแห่งประเทศไทย สำนักงานนโยบายและแผนการขนส่งและจราจร และสำนักงานปลัดกระทรวงคมนาคม เข้าร่วมการประชุม ร่วมกับผู้แทนจากประเทศสมาชิกอาเซียน (บรูไนดารุสซาลาม กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และเวียดนาม) ประเทศคู่เจรจา (จีน ญี่ปุ่น และเกาหลีใต้) ผู้แทนองค์การทางทะเลระหว่างประเทศ (IMO) และหน่วยงานระหว่างประเทศอื่น ๆ ที่เกี่ยวข้อง
นายสมชาย สุมนัสขจรกุล กล่าวว่า การประชุมฯ ดังกล่าว จัดขึ้นเพื่อทบทวน ประเมินและขับเคลื่อนกิจกรรมและโครงการที่เกี่ยวข้องกับการขนส่งทางน้ำภายใต้แผนยุทธศาสตร์ด้านการขนส่งของอาเซียน (Kuala Lumpur Transport Strategic Plan : KLTSP 2016 - 2025) โดยมีเป้าหมายเพื่อการเชื่อมโยงอาเซียน นำไปสู่การพัฒนาเศรษฐกิจและสังคมของประชาคมอาเซียน ซึ่งที่ประชุมฯ ได้หารือและผลักดันความร่วมมือด้านการขนส่งทางน้ำในประเด็นต่าง ๆ อาทิ การดำเนินการเพื่อผลักดันตลาดการขนส่งทางทะเลร่วมของอาเซียน ข้อริเริ่มโครงการด้านการขนส่งทางน้ำ แผนปฏิบัติงานของคณะทำงานด้านการขนส่งทางน้ำของอาเซียน พ.ศ. 2563 - 2564 และความร่วมมือกับองค์การระหว่างประเทศและหน่วยงานระหว่างประเทศที่เกี่ยวข้อง เป็นต้น สำหรับประเทศไทยในฐานะประธานการประชุมฯ ได้ผลักดันความร่วมมือด้านคนประจำเรือ นำเสนอข้อริเริ่มความร่วมมือเพื่อแลกเปลี่ยนและแก้ไขปัญหาผลกระทบจากการแพร่ระบาดของโรคติดเชื้อไวรัส COVID-19 และปัญหาการขาดแคลนตู้คอนเทนเนอร์ ซึ่งเป็นประเด็นที่ทุกประเทศให้ความสนใจ นอกจากนี้ได้นำเสนอความคืบหน้าข้อริเริ่มของไทยที่ได้นำเสนอเมื่อการประชุมครั้งที่ผ่านมาเกี่ยวกับการพัฒนาท่าเรืออัจฉริยะ (Smart Pier) ที่มุ่งเน้นการพัฒนาดิจิทัล เทคโนโลยี และนวัตกรรมภายในท่าเรือ เพื่อส่งเสริมประสิทธิภาพการดำเนินงานของท่าเรือในภูมิภาคอาเซียนด้วย